**Zmluva o dielo č.........**

**uzatvorená medzi objednávateľom a zhotoviteľom podľa § 536 a nasl. zákona 513/1991**

**Zb. – Obchodného zákonníka v znení neskorších zmien a doplnkov (ďalej len „zmluva“)**

**„Oravský hrad – reštaurovanie kultúrnej pamiatky, Stavba obytná II – Administratívny trakt 2. etapa“**

Preambula

Táto zmluva sa uzatvára ako výsledok verejného obstarávania - zákazka s nízkou hodnotou

na uskutočnenie stavebných prác - postup podľa § 117 zákona č.343/2015 Z.z o verejnom obstarávaní a o zmene a doplnení niektorých zákonov ( ďalej len „ZVO“)

**Čl. 1. Zmluvné strany**

**Objednávateľ:**

**Názov:** **Oravské múzeum Pavla Országha Hviezdoslava**

Sídlo: **027 41 Oravský Podzámok č.9**

Korešpondenčná adresa: **027 41 Oravský Podzámok č.9**

Štatutárny orgán: PaedDr. Mária Jagnešáková - riaditeľka

IČO: 36145106

DIČ: 2021437913

Bankové spojenie: Štátna pokladnica

Číslo účtu: SK40 8180 0000 0070 0048 1213

Osoby oprávnené konať v:

* zmluvných veciach: PaedDr. Mária Jagnešáková
* realizačných veciach: Ing. Peter Grebáč

Tel: 043/5816117

Fax: 043/5816133

E-mail: [peter.grebac@oravskemuzeum.sk](mailto:peter.grebac@oravskemuzeum.sk)

( ďalej len „objednávateľ“)

**Zhotoviteľ**

Sídlo:

IČO:

DIČ:

IČ DPH:

Zastúpený:

Bankové spojenie:

Číslo účtu:

Osoby oprávnené jednať v:

-zmluvných veciach:

-realizačných veciach:

Telefón:

Email:

Zapísaný v registri:

(ďalej len „zhotoviteľ“)

### Čl. 2. Predmet zmluvy

2.1. Predmetom tejto zmluvy je záväzok zhotoviteľa vykonať dielo: **Oravský hrad – reštaurovanie kultúrnej pamiatky, Stavba obytná II – Administratívny trakt 2. Etapa**:

1. podľa oceneného súpisu prác a dodávok (rozpočtu), odsúhlaseného objednávateľom, ktorý je nedeliteľnou súčasťou tejto zmluvy ako Príloha č.1
2. podľa projektovej dokumentácie , Návrhu na reštaurovanie pamiatky a v zmysle rozhodnutí a stanovísk Krajského pamiatkového úradu v Žiline
3. podmienok vo výzve na predkladanie ponúk z procesu verejného obstarávania a informácií získaných obhliadkou miesta realizácie diela.
4. ostatných neodkladných požiadaviek, resp. zmien objednávateľa, zapísaných v stavebnom denníku, pričom zhotoviteľ je povinný ich rešpektovať

2.2. Pri realizácii Diela postupuje zhotoviteľ samostatne v súlade s príslušnými predpismi a nariadeniami a je viazaný prípadnými pokynmi objednávateľa. Zhotoviteľ bude uskutočňovať práce súvisiace s predmetom obstarávania v súlade s technologickými postupmi a pri dodržaní platných legislatívnych úprav o ochrane životného prostredia, bezpečnosti práce a pod.

2.3. Zhotoviteľ predmet obstarávania ako celok neodovzdá na realizáciu tretej osobe.

2.4. Súčasťou rozsahu plnenia je aktívne spolupôsobenie a koordinácia povereného zástupcu objednávateľa so zhotoviteľom.

2.5. Zhotoviteľ prehlasuje, že počas prác nebude on, ani jeho subdodávatelia porušovať Zákon o nelegálnej práci a nelegálnom zamestnávaní č. 82/2005 Z. z. v znení neskorších predpisov. Prípadné sankcie za nelegálne zamestnávanie uložené príslušnými kontrolnými orgánmi objednávateľovi, týkajúce sa realizácie zmluvného diela, objednávateľovi preplatí v plnej výške zhotoviteľ.

2.6. Zhotoviteľ bude zabezpečovať fotodokumentáciu stavby o priebehu stavebných prác a to odo dňa prevzatia staveniska, počas celej výstavby až do ukončenia diela. Zhotoviteľ odovzdá Objednávateľovi pri odovzdaní a prevzatí diela CD nosič s fotodokumentáciou.

**Čl. 3. Miesto a termíny realizácie Diela**

3.1 Miesto vykonania Diela je: Oravský Podzámok, Oravský hrad – Stavba obytná II, Administratívny trakt

Zhotoviteľ sa zaväzuje, že vykoná Dielo (Čl. 2) v nasledovných termínoch realizácie Diela :

**začiatok realizácie diela:** do 7 dní odo dňa protokolárneho prevzatia staveniska zhotoviteľom

**ukončenie realizácie diela**: najneskôr do 3 mesiacov od prevzatia staveniska zhotoviteľom .

3.2 Zmluvné strany sa dohodli, že zhotoviteľ nie je v omeškaní s termínom ukončenia realizácie Diela, uvedeným v bode 3.1. po dobu, po ktorú nemohol svoju povinnosť, súvisiacu s realizáciou Diela plniť následkom okolností, ktoré vznikli na strane objednávateľa. V tomto prípade má zhotoviteľ právo na predlženie lehoty výstavby a úhradu preukázateľných nákladov, ktoré mu z toho vznikli.

3.3. Zhotoviteľ je povinný ihneď oboznámiť objednávateľa o vzniku akejkoľvek udalosti, ktorá sťažuje zhotovenie Diela s dôsledkom hroziaceho omeškania lehôt plnenia prác.

3.4.Objednávateľ je oprávnený pozastaviť realizáciu predmetu plnenia zmluvy, ak realizácii bráni okolnosť vylučujúca zodpovednosť, a to po dobu trvania týchto okolností. Doba plnenia zmluvy sa tým automaticky predĺži o čas trvania okolností vylučujúcich zodpovednosť.

**Čl. 4. Cena za Dielo**

4.1. Cena za zhotovenie predmetu zmluvy v rozsahu čl. 2 tejto zmluvy je stanovená v zmysle zákona č. 18/1996 Z. z. o cenách v znení neskorších predpisov a je doložená podrobným položkovým rozpočtom, ktorý tvorí neoddeliteľnú súčasť tejto zmluvy ako Príloha č. 1..

Cena za zhotovenie Diela je:

**Cena Diela bez DPH EUR**

# DPH 20% EUR

Cena spolu s DPH EUR

4.2. Práce, ktoré zhotoviteľ nevykoná alebo vykoná bez písomného príkazu objednávateľa alebo odchylne od projektovej dokumentácie a dojednaných zmluvných podmienok, objednávateľ neuhradí.

Práce navyše môžu byť zrealizované pred potvrdením dodatku k zmluve výlučne v prípade, ak:

* 1. ich vykonaním sa bezprostredne zabráni vzniku škôd, prípadne sa odstráni riziko ohrozenia života a takéto práce súvisia s predmetom zmluvy,
  2. je nutné odstrániť následky živelnej pohromy alebo havárie, ktorú nezavinil zhotoviteľ a takéto práce súvisia s predmetom zmluvy.

4.3. K zmene ceny môže dôjsť:

a) v prípade zmeny sadzby DPH a iných administratívnych opatrení štátu,

b) v prípade rozšírenia alebo zúženia predmetu zmluvy zo strany objednávateľa,

c) v prípade nevykonania niektorých prác, resp. činností uvedených v ocenenom výkaze výmer zo strany zhotoviteľa, ak sa tieto ukážu v priebehu prác ako nepotrebné,

4.4. Ostatné zmeny ceny nie sú prípustné.

4.5. Naviac práce môžu byť vykonané výlučne na základe uzavretého dodatku k tejto zmluve.

4.6. Postup úpravy ceny pri zúžení, resp. rozšírení predmetu plnenia podľa zmluvy bude nasledovný:

4.6.1. každá zmena vyvolaná objednávateľom oproti ocenenému výkazu výmer (ďalej rozpočet), bude zapísaná v stavebnom denníku a podpísaná zástupcami zhotoviteľa, objednávateľa .

4.6.2. v prípade súhlasu týchto účastníkov so zmenou, vypracuje zhotoviteľ dodatok k rozpočtu, ktorý bude obsahovať:

- rekapituláciu ceny objektu, ktorá bude obsahovať cenu z rozpočtu, cenu jednotlivých dodatkov k rozpočtu a cenu spolu,

- rekapituláciu ceny dodatkov k rozpočtu,

- položkovite ocenený výkaz výmer naviac prác,

- položkovite odpočet ceny menej prác,

- sprievodnú správu,

- kópiu zápisov zo stavebného denníka,

- ďalšie náležitosti (zápisy, náčrtky ...) objasňujúce predmet dodatku k rozpočtu,

4.6.3. pre ocenenie výkazu výmer u naviac prác bude zhotoviteľ používať ceny nasledovne:

a) pri položkách, ktoré sa vyskytovali v rozpočte, bude používať ceny z rozpočtu,

b) pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny,

c) v prípade, že kalkulácia ceny nebude predložená alebo nedôjde k dohode, budú práce a dodávky ocenené pomocou smerných orientačných cien v zmysle cenovej úrovne platnej  pre príslušný Q roku, v ktorom sa dielo realizuje a v súlade so zákonom č. 18/1996 Z. z. o cenách v znení neskorších predpisov,

d) menej práce budú odpočítavané podľa rozpočtu,

4.6.4. zhotoviteľ bude predkladať dodatky k rozpočtom objednávateľovi na odsúhlasenie, pričom objednávateľ ich odsúhlasí, príp. vráti neodsúhlasené s odôvodnením nesúhlasu do 5 pracovných dní od ich obdržania. Dodatok k rozpočtu, odsúhlasený zo strany objednávateľa i zhotoviteľa, bude podkladom pre zmenu ceny Diela podľa tejto zmluvy v znení dodatkov,

4.6.5. v návrhu dodatku k tejto zmluve zhotoviteľ uvedie poslednú dohodnutú cenu s označením, kde bola táto cena dohodnutá, podľa odsúhlasených dodatkov k rozpočtom,

4.6.6. dodatok k tejto zmluve, podpísaný oboma zmluvnými stranami dotýkajúci sa zmeny ceny pri príslušnom objekte, bude oprávňovať zhotoviteľa k uplatňovaniu ceny naviac prác vo faktúre,

4.6.7. v súpise vykonaných prác k faktúre bude zhotoviteľ na samostatných listoch uvádzať práce podľa pôvodného rozpočtu a samostatne práce podľa dodatkov k rozpočtom s označením čísla dodatku.

4.7. Do ceny Diela sú zarátané všetky pomocné, zabezpečovacie, prípravné a dokončovacie práce.

4.8. V cene Diela sú zohľadnené všetky sťažené podmienky realizácie Diela.

4.9. Zhotoviteľ sa nemôže odvolávať na svoje chyby, opomenutia, omyly alebo akúkoľvek inú príčinu za účelom zvýšenia ceny.

**Čl.5. Fakturácia a platobné podmienky**

5.1 Cena za Dielo sa bude uhrádzať nasledovne:

* čiastkovými faktúrami ( na konci daného mesiaca)
* záverečnou/konečnou faktúrou.

5.2. Čiastkové faktúry Zhotoviteľ vystaví po zrealizovaní prác na diele v danom mesiaci spolu s príslušnou DPH na fakturované práce.

5.3. Čiastková faktúra musí obsahovať všetky náležitosti daňového dokladu podľa § 71 Zákona č. 222/2004 Z.z. o DPH., označenie zhotoviteľa, číslo zmluvy, číslo čiastkovej faktúry, deň odoslania faktúry, deň splatnosti faktúry a deň zdaniteľného plnenia, označenie peňažného ústavu a číslo účtu, na ktorý sa má platiť, fakturovanú cenu bez DPH, hodnotu DPH a celkovú fakturovanú cenu, označenie diela, pečiatku a podpis štatutára zhotoviteľa a prílohou každej čiastkovej faktúry musí byť zisťovací protokol so súpisom skutočne vykonaných prác a dodávok, ktoré sú predmetom fakturácie, vystavený zhotoviteľom a odsúhlasený a podpísaný osobou oprávnenou jednať v realizačných veciach /stavebným dozorom/ za objednávateľa za príslušný kalendárny mesiac. Ak faktúra nebude obsahovať náležitosti stanovené právnymi predpismi a zmluvnými dojednaniami v tejto zmluve, objednávateľ je oprávnený ju pred uplynutím lehoty splatnosti vrátiť zhotoviteľovi bez zaplatenia. Doručením opravenej faktúry objednávateľovi začne plynúť nová lehota splatnosti.

5.4. Konečná faktúra sa považuje za platobný doklad, ktorým bude vykonané celkové finančné vysporiadanie diela. V tejto faktúre bude zohľadnená platba za časti diela zaplatené objednávateľom formou 2 čiastkových faktúr. Táto faktúra musí obsahovať náležitosti uvedené v ods. 5.3 tohto Čl. a odvolanie sa na ustanovenie tejto zmluvy, ktoré oprávňuje zhotoviteľa fakturovať takouto faktúrou, rozpis už fakturovaných čiastok, označenie osoby, ktorá faktúru vystavila, Protokol o odovzdaní a prevzatí Diela ako aj všetky náležitosti daňového dokladu podľa platných právnych predpisov.

5.5 Objednávateľ je povinný zaplatiť zhotoviteľovi za riadne a včas zhotovené dielo podľa tejto zmluvy cenu diela na základe faktúry ako účtovného dokladu v lehote splatnosti, ktorá bude stanovená v zmysle Obchodného zákonníka odo dňa doručenia účtovného dokladu. Vystaveniu dokladu musí predchádzať fyzická prehliadka časti diela zodpovedajúca fakturovanej čiastke. Objednávateľ je povinný zaplatiť cenu diela zodpovedajúcu fakturovanej čiastke bezhotovostne - bankovým prevodom. Faktúra podľa predchádzajúcej vety musí zohľadňovať všetky požiadavky objednávateľa na rozsah a kvalitu diela, inak je neplatná. Zaplatenie čiastkovej faktúry neznamená prevzatie časti diela objednávateľom.

* 1. Každá faktúra musí byť vyhotovená v minimálne 2 origináloch a riadne doručená Objednávateľovi. Faktúra musí byť potvrdená vo forme podpisu štatutárnym orgánom Zhotoviteľa a stavebným dozorom, prípadne osobou oprávnenou konať za Objednávateľa v realizačných veciach, inak sa na ňu nebude prihliadať.

Splatnosť faktúr je do 30 dní odo dňa ich doručenia objednávateľovi. Faktúra sa považuje za doručenú tiež, ak bola osobne prevzatá povereným zamestnancom objednávateľa, ktorý potvrdí jej prijatie svojim podpisom. Peňažný záväzok bude splnený pripísaním finančnej čiastky na účet banky zhotoviteľa.

* 1. Vyfakturovaná suma čiastkových faktúr nesmie presiahnuť 90 % z dohodnutej ceny za Dielo.
  2. Zmluvnéstrany sa dohodli, že:

1. časť ceny za Dielo vo výške 5 % z celkovej ceny za Dielo (Čl. 4, bod 4.1) uhradí objednávateľ do 30 dní po odstránení zjavných vád a nedorobkov zistených pri preberacom konaní podľa tejto zmluvy (ďalej len „zadržaná suma“).
2. časť ceny za dielo vo výške 5 % z celkovej ceny za Dielo (Čl. 4, bod 4.1) uhradí objednávateľ do 30 dní po odovzdaní dokumentácie v súlade s bodom 11. Rozhodnutie KPÚ, číslo: KPUZA-2018/14896-3/59812/PIE, zo dňa 01.08.2018.
   1. Záverečnú/Konečnú faktúru predloží zhotoviteľ najskôr deň nasledujúci po odstránení zjavných vád a nedorobkov. Vystavenie tejto faktúry vylučuje dodatočné nároky na úpravu ceny zo strany zhotoviteľa.
   2. Objednávateľ neposkytne preddavky ani zálohové platby na plnenie predmetu tejto zmluvy.

**Čl. 6. Záruka a zodpovednosť za vady Diela**

6.1. Kvalita zhotoveného Diela bude v súlade so záväznými STN a odbornými normami, právnymi predpismi a v súlade s rozhodnutiami a stanoviskami KPÚ a zodpovedá účelu, pre ktorý sa obvykle užíva.

6.2. Zhotoviteľ poskytuje objednávateľovi na dielo záruku v trvaní 60 mesiacov. Záruka začína plynúť odo dňa prevzatia diela bez závad diela podľa tejto zmluvy, resp. odo dňa potvrdenia odstránenia zistených závad diela uvedených v protokole o odovzdaní a prevzatí diela. Objednávateľ má právo na bezplatné odstránenie závady.

6.3. Prípadnú reklamáciu vady Diela je objednávateľ povinný uplatniť bezodkladne po zistení vady písomnou formou na adresu zhotoviteľa.

6.4. Reklamované vady, ktoré označí objednávateľ za havarijné, je zhotoviteľ povinný odstrániť do 24 hodín od ich nahlásenia. Sú to najmä tie vady, na základe ktorých nemôže objednávateľ dielo užívať a hrozí mu majetková ujma.

6.5. V prípade, že zhotoviteľ neodstráni vady reklamované v záručnej lehote, je objednávateľ oprávnený nechať tieto vady odstrániť treťou osobou a náklady vyúčtovať zhotoviteľovi. Zhotoviteľ sa zaväzuje tieto náklady uhradiť v plnej výške do 21 kalendárnych dní odo dňa obdržania faktúry, ktorou mu boli tieto náklady vyúčtované.

**Čl. 7. Majetkové sankcie**

7.1. Zmluvné strany si dohodli tieto zmluvné pokuty:

1. V prípade, že zhotoviteľ nedodrží termín zhotovenia Diela, uhradí objednávateľovi zmluvnú pokutu vo výške 0,05 % z ceny Diela za každý deň omeškania až do jeho prevzatia.
2. Ak zhotoviteľ neodstráni vady a nedorobky v dohodnutom termíne, zaplatí objednávateľovi zmluvnú pokutu vo výške 100 €, za každý aj začatý deň omeškania.
3. Ak zhotoviteľ nepredloží dokumentáciu v súlade s požiadavkou podľa čl. 10.11. tejto zmluvy zaplatí objednávateľovi zmluvnú pokutu vo výške 50 €, za každý aj začatý deň omeškania.
4. V prípade nedodržania termínu splatnosti faktúr môže zhotoviteľ vyúčtovať objednávateľovi úrok z omeškania vo výške 0,05 % z dlžnej sumy za každý deň omeškania.

**Čl. 8. Stavenisko**

8.1. Odovzdanie staveniska:

8.1.1. objednávateľ je povinný zabezpečiť zhotoviteľovi bezplatné užívanie priestoru staveniska po dobu trvania stavby a dobu potrebnú na vypratanie staveniska. Poplatky, pokuty a majetkové sankcie za dlhší než dohodnutý čas užívania uhrádza zhotoviteľ po celý čas, v ktorom je v omeškaní.

8.1.2. zhotoviteľ si na svoje náklady zabezpečí dodávku elektriny, vody a ďalších médií na stavenisku po dobu realizácie Diela, zriadení prípojok a inštaláciu meračov a rozvodov. Systém rozvodov a všetky použité zariadenia musia byť v súlade s príslušnými STN. Zhotoviteľ bude hradiť poplatky za elektrinu, plyn, vodné, stočné a ďalšie zdroje a služby až do úplného dokončenia diela, vrátane poplatkov za pripojenie. Zhotoviteľ diela zabezpečí plnenie podmienok správcov dotknutých inžinierskych sietí, dotknutých orgánov a všetkých revíznych a východiskových správ.

8.1.3. Objednávateľ odovzdá zápisnične zhotoviteľovi stavenisko. O odovzdaní bude spísaný protokol o odovzdaní a prevzatí staveniska.

8.2. Realizácia:

8.2.1. zhotoviteľ svojou činnosťou nesmie narušiť bezpečnosť osôb pohybujúcich sa okolo staveniska,

8.2.2. vytyčovanie a iné meračské práce potrebné pre vykonávanie predmetu Diela zabezpečuje zhotoviteľ, ako súčasť dodávky,

8.2.3. Zhotoviteľ vykonáva činnosti spojené s predmetom Diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné v SR, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, Slovenské technické normy, zákon č. 264/1999 Z.z. o technických požiadavkách na výrobky a o zmenách a doplnení niektorých zákonov. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci,

8.2.4 Zhotoviteľ musí urobiť také bezpečnostné opatrenia aby nedošlo k úrazu osôb pohybujúcich sa v okolí staveniska.

8.3. Zhotoviteľ je povinný od prevzatia staveniska viesť stavebný denník, v zmysle § 46d stavebného zákona. Do stavebného denníka s dvomi prepismi sa zapíšu všetky skutočnosti, vyplývajúce z tejto zmluvy.

8.4. Objednávateľ bude vykonávať stavebný dozor nad realizáciou Diela a nad dodržiavaním zmluvných podmienok.

8.5. Za poškodenie existujúcich podzemných inžinierskych sietí, ktoré neboli vytýčené ich správcami zodpovedá zhotoviteľ. Zhotoviteľ je povinný pred začatím prác preskúmať a presne vytýčiť všetky existujúce podzemné inžinierske siete, resp. iné prekážky, nakoľko pri výstavbe dôjde ku kontaktu s jestvujúcimi podzemnými sieťami.

8.6. Zhotoviteľ označí stavbu predpísaným spôsobom.

8.7. Zhotoviteľ je povinný rešpektovať a plniť bez omeškania všetky požiadavky stavebného dozoru.

**Čl. 9. Odstúpenie od zmluvy, zánik zmluvy,**

**zmena zmluvy a riešenie sporov**

9.1. Objednávateľ môže odstúpiť z nasledovných dôvodov na strane Zhotoviteľa, ktoré sa považujú za podstatné porušenie zmluvy:

1. ak Zhotoviteľ neodôvodnene neprevzal stavenisko, alebo je v omeškaní s nástupom a začatím prác a dodávok podľa tejto zmluvy o viac ako 10 (desať) kalendárnych dní od termínu uvedenom v čl. 3.1,
2. z dôvodu nedodržania kvality práce a materiálov, podvodu, neschopnosti, z dôvodu neplnenia záväzkov zhotoviteľa alebo odmietnutia sa prispôsobiť požiadavkám objednávateľa dojednaných v zmluve,
3. z dôvodu porušenia podmienok a podkladov tejto súťaže zhotoviteľom,
4. ak bol na majetok Zhotoviteľa vyhlásený konkurz, alebo ak bol podaný návrh na vyhlásenie konkurzu alebo ak sa voči Zhotoviteľovi vedie exekučné konanie.
5. ak zhotoviteľ odovzdá objednávateľovi dielo, ktoré nebude spĺňať kvalitatívne a technické podmienky, stanovené v projetovej dokumentácii a ďalších podkladoch uvedených v čl. 2. Bod 2.1. tejto zmluvy, ako aj ďalšie podmienky, stanovené v tejto zmluve vrátane jej príloh.
6. v prípadoch uvedených v § 19 zákona č. 343/2015 Z. z. o verejnom obstarávaní

9.2. V prípade odstúpenia Objednávateľa od tejto zmluvy v zmysle bodu 9.1. tohto článku zmluvy má Objednávateľ v dôsledku podstatného porušenia tejto zmluvy Zhotoviteľom nárok na zaplatenie zmluvnej pokuty vo výške 20% z ceny diela vrátane DPH.

Zhotoviteľ je ďalej povinný nahradiť škodu a preukázateľne zvýšené náklady, ktoré vzniknú Objednávateľovi predĺžením lehoty realizácie stavby a náklady vzniknuté odstúpením od zmluvy a preukázateľne zvýšené náklady, ktoré vznikli Objednávateľovi v súvislosti s doterajšou činnosťou Zhotoviteľa na stavbe a v dôsledku odstraňovania vád jeho plnenia.

Zmluvnou pokutou teda nie je dotknutý nárok Objednávateľa na náhradu škody v plnom rozsahu, a to aj keby táto presahovala výšku zmluvnej pokuty.

9.3. V prípade ak Zhotoviteľ od tejto zmluvy bezdôvodne odstúpi, zaväzuje sa uhradiť Objednávateľovi zmluvnú pokutu vo výške 20% z celkovej sumy diela vrátane DPH do 14 dni od odstúpenia od zmluvy.

9.3.1. Zhotoviteľ môže odstúpiť od tejto zmluvy v prípade:

1. ak objednávateľ neposkytne zhotoviteľovi súčinnosť potrebnú na vykonanie diela ani v primeranej lehote, ak ho zhotoviteľ upozornil na tento následok.
2. objednávateľ bezdôvodne preruší vykonávanie Diela na dobu prekračujúcu tri kalendárne mesiace, pokiaľ tak nebolo urobené z dôvodu na strane zhotoviteľa,

9.4. Zmena zmluvy počas jej trvania je možná v súlade s ustanoveniami § 18 zákona č. 343/2015 Z. z. o verejnom obstarávaní

9.5. Zmluvné strany sa dohodli, že od tejto zmluvy je možné odstúpiť alebo ju zrušiť len písomne. Zmluvné strany sa dohodli, že za písomné doručenie sa pre prípad zrušenia resp. odstúpeniaod tejto zmluvy nepovažuje doručenie faxom alebo e-mailom (elektronickou poštou).

**Čl. 10. Odovzdanie a prevzatie Diela**

10.1. Zhotoviteľ splní svoju povinnosť vykonať Dielo jeho riadnym ukončením a odovzdaním predmetu Diela objednávateľovi.

10.2. Zhotoviteľ je povinný pred začatím preberacieho konania písomne oznámiť objednávateľovi najneskôr päť dní vopred pripravenosť Diela k odovzdaniu.

10.3. Podmienkou konečného odovzdania a prevzatia Diela je úspešné vykonanie diela v zmysle stanovísk a rozhodnutí KPÚ, návrhu na reštaurovanie, normami a projektom stavby. Okrem obvyklých preberacích podmienok zhotoviteľ bude dokumentovať kvalitu odovzdaných prác revíznymi správami, správami o predpísaných skúškach, doloženými atestami alebo certifikátmi zhotoviteľom zabudovaných výrobkov, tieto kompletne predloží objednávateľovi pri preberacom konaní stavby.

Ak sú uvedené skúšky neúspešné z viny zhotoviteľa, budú tieto v plnom rozsahu opakované do troch dní, na jeho náklady.

10.4. Tri dni pred začatím preberania Diela odovzdá zhotoviteľ objednávateľovi certifikáty, revízne správy, atesty, záručné listy tovarov, ako aj ďalšiu dodávateľskú dokumentáciu potrebnú ku kolaudácii diela. K preberaciemu konaniu je zhotoviteľ povinný taktiež odovzdať objednávateľovi doklady o likvidácii odpadu. Bez týchto náležitostí objednávateľ k preberaciemu konaniu nepristúpi.

10.5. O odovzdaní a prevzatí Diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov Diela zistených pri preberacom konaní s určením termínu na ich odstránenie. Obsahom zápisu je vyhlásenie objednávateľa, že odovzdané Dielo preberá a ak nie, uvedie dôvody.

10.6. Zhotoviteľ odstráni zistené vady a nedorobky na vlastné náklady. O odstránení vád a nedorobkov, zistených pri preberacom konaní v zmysle bodu 10.5., bude spísaný záznam podpísaný oprávnenými zástupcami oboch zmluvných strán.

10.7. Predmet zmluvy je považovaný za splnený, ak je Dielo riadne odovzdané a prevzaté preberacím protokolom o odovzdaní a prevzatí Diela.

10.8. Objednávateľ je vlastníkom stavby. Zhotoviteľ je vlastníkom predmetu zmluvy a znáša nebezpečenstvo škody na zhotovovanom predmete zmluvy a stavbe. Vlastnícke právo a zodpovednosť za nebezpečenstvo škody na zhotovenej veci prechádza na objednávateľa odovzdaním predmetu zmluvy objednávateľovi.

10.9. Každá zo zmluvných strán je oprávnená odstúpiť od zmluvy, ak druhá strana neplní zmluvné záväzky z okolnosti vyššej moci.

10.10 Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany, napr.: živelné pohromy, vojna, terorizmus , vyhlásenie núdzového stavu, a pod. Na účely tejto zmluvy sa za okolnosti vylučujúce zodpovednosť z dôvodu vyššej moci prijíma právna úprava podľa § 374 Obchodného zákonníka.

10.11. Zhotoviteľ sa zaväzuje do 60 dní po ukončení reštaurovania odovzdať Krajskému pamiatkovému úradu Žilina dokumentáciu z vykonaných reštaurátorských prác spracovanú v súlade s § 6 Vyhlášky ( viď. bod 11. Rozhodnutie KPÚ, číslo: KPUZA-2018/14896-3/59812/PIE, zo dňa 01.08.2018).

**Čl.11. Spolupôsobenie zmluvných strán**

11.1. Objednávateľ môže sledovať obsah stavebného denníka minimálne 1 raz za týždeň a k zápisom pripojiť svoje stanovisko.

11.2. Okrem zástupcov zhotoviteľa a objednávateľa môžu do stavebného denníka vykonávať záznamy poverení zástupcovia objednávateľa, projektanta a príslušné orgány štátnej správy a štátneho stavebného dohľadu.

11.3. Zápisy v stavebnom denníku sa nepovažujú za zmenu zmluvy. Tie záznamy v stavebnom denníku, ktoré majú vplyv na rozsah prác, cenu Diela, čas plnenia, prípadne ďalšie záväzky dohodnuté v tejto zmluve, budú slúžiť ako podklad pre vypracovanie písomného dodatku k zmluve.

11.4. Zhotoviteľ zodpovedá za ochranu priestoru staveniska, za jeho zabezpečenie a za škody vzniknuté porušením svojich povinností podľa § 373 až 386 Obchodného zákonníka.

11.5. Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.

11.6. Zhotoviteľ pri realizácii predmetu zmluvy je povinný dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

11.7. Zhotoviteľ bude vzniknutý odpad likvidovať podľa druhu v zmysle zákona č.79/2015 Z.z. o odpadoch a o zmene a doplnení niektorých zákonov, v znení neskorších predpisov.

11.8. Objednávateľ je oprávnený skontrolovať všetky časti Diela, ktoré budú v ďalšom postupe zakryté alebo sa stanú neprístupnými. Na ich kontrolu vyzve zhotoviteľ písomne stavebného dozora najmenej tri pracovné dni vopred, v opačnom prípade bude znášať náklady, spojené s dodatočnou kontrolou podľa ustanovenia § 553, ods.2 Obchodného zákonníka.

11.9. Pre sledovanie postupu výstavby môže objednávateľ organizovať na stavbe kontrolné dni, na ktoré bude pozývať účastníkov výstavby, vyhotovovať zápisy o ich priebehu a posielať ich účastníkom kontrolných dní. Zhotoviteľ je povinný zúčastňovať sa kontrolných dní určených objednávateľom

11.10 Zhotoviteľ zodpovedá za to, že pri realizácii diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii stavebného Diela musia spĺňať podmienky a požiadavky uvedené v zákone č. 90/1998 Z.z. o stavebných výrobkoch v platnom znení, budú spĺňať kritériá a štandard požadovaný objednávateľom a budú v súlade so všeobecne záväznými predpismi a normami platnými v SR.

**Čl. 12. Subdodávatelia**

12.1. Údaje o subdodávateľoch (v rozsahu: Názov subdodávateľa, IČO, predmet subdodávky a percentuálny podiel subdodávky) a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia sú uvedené v prílohe č.**2** tejto zmluvy.

Ak úspešný uchádzač nemá v úmysle zadať časti plnenia predmetu zákazky subdodávateľom, predloží tento doklad k zmluve ako negatívny, t.j. úspešný uchádzač v predloženom doklade vyslovene uvedie, že zabezpečenie uvedeného predmetu zákazky nebude plniť prostredníctvom subdodávateľov. ( V tom prípade bude tento doklad prílohou č.2 Zmluvy).

12.2. V prípade akejkoľvek zmeny údajov o subdodávateľoch počas trvania tejto zmluvy uvedených v prílohe č.2 tejto zmluvy, je zhotoviteľ povinný objednávateľovi najneskôr v deň, ktorý predchádza dňu, v ktorom nastane zmena týchto údajov, predložiť písomné oznámenie o zmene týchto údajov o subdodávateľovi. Tieto zmeny budú súčasťou prílohy č.2. Zmluvy.

12.3. V prípade zmeny subdodávateľa počas trvania zmluvy (oproti rozsahu predloženom podľa prílohy č.2) je zhotoviteľ povinný objednávateľovi najneskôr v deň, ktorý predchádza dňu, v ktorom nastane zmena subdodávateľa, predložiť písomné oznámenie o zmene subdodávateľa, ktoré bude obsahovať všetky požadované údaje o novom subdodávateľovi v rozsahu údajov podľa bodu 12.1., a táto zmena bude prílohou č.2. Zmluvy.

12.4. Poskytnutie zmluvného plnenia prostredníctvom subdodávateľa nezbavuje zhotoviteľa zmluvnej povinnosti riadne splniť svoje zmluvné záväzky.

12.5. Objednávateľ je oprávnený zakázať prítomnosť, resp. vstup zamestnancom subdodávateľa, resp. iným osobám, vykonávajúcim v jeho mene stavebné práce, na základe ich zmluvného vzťahu, v mieste výkonu stavebných prác, ktorým nebol objednávateľom vopred udelený písomný súhlas na vykonávanie stavebných prác, resp. o ktorých zhotoviteľ vopred písomne neinformoval objednávateľa.

12.6. V prípade zapojenia subdodávateľa môže objednávateľ v odôvodnených prípadoch požiadať zhotoviteľa, aby zhotoviteľ namiesto zapojeného subdodávateľa využíval práce iného subdodávateľa. Odôvodnenými prípadmi sú, ak subdodávateľ vykoná stavebné práce nekvalitne a neodborne, alebo v rozpore s odsúhlasenou projektovou dokumentáciou a popisom stavebných prác, napriek tomu, že stavebný dozor na to upozornil zhotoviteľa. Po oboznámení sa s odôvodnením objednávateľa zhotoviteľ nesmie zamietnuť požiadavku na výmenu subdodávateľa a je povinný najneskôr do desiatich pracovných dní zapojiť nového subdodávateľa na základe predchádzajúceho písomného súhlasu objednávateľa alebo plnenie zabezpečiť sám.

12.7. V prípade zapojenia subdodávateľa, zhotoviteľ zodpovedá za dodržiavanie svojich povinností podľa zmluvy o dielo tak, ako keby stavebnú činnosť vykonávanú subdodávateľom vykonával sám.

12.8. Povinnosťou zhotoviteľa je vytvorenie podmienok potrebných k zosúladenému vykonávaniu stavebných prác svojich subdodávateľov, ako aj koordinácia činnosti subdodávateľov.

**Čl. 13. Záverečné ustanovenia**

13.1. Pri plnení tejto zmluvy sa riadia zmluvné strany v prvom rade jej ustanoveniami. Zhotoviteľ sa bude riadiť tiež písomnými pokynmi objednávateľa, zapísanými v  stavebnom denníku a písomnými dohodami oprávnených pracovníkov zmluvných strán v príslušnom predstihu.

13.2. Ostatné skutočnosti neupravené v ustanoveniach tejto zmluvy sa budú spravovať príslušnými stanoveniami Obchodného zákonníka, Občianskeho zákonníka, prípadne ďalšími právnymi predpismi, najmä: stavebným zákonom, zákonom o životnom prostredí, zákonnými normami o bezpečnosti práce a technických zariadení pri stavebných prácach a ďalšími právnymi predpismi záväznými na území Slovenskej republiky, s čím obe zmluvné strany bez výhrad súhlasia.

13.3. V prípade, kedy táto zmluva alebo zákon zakotvuje povinnosť doručovať druhej strane, doručuje sa na adresy uvedené v záhlaví tejto zmluvy. Zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, a to aj v prípade, že sa adresát o uložení zásielky nedozvedel, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“.

13.4. Zmluvné strany vzájomne prehlasujú, že zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.

13.5. Zhotoviteľ je povinný strpieť výkon kontroly (auditu) súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti Zmluvy a to oprávnenými osobami a poskytnúť im všetku potrebnú súčinnosť.

13.6. Táto zmluva je vypracovaná v 3 vyhotoveniach, objednávateľ obdrží dve vyhotovenia, zhotoviteľ jedno vyhotovenie zmluvy. Táto zmluva nadobudne platnosť dňom jej podpisu všetkými zmluvnými stranami. Táto zmluva nadobudne účinnosť dňom nasledujúcim po dni jej zverejnenia na webovej stránke objednávateľa.

13.7. Súčasťou tejto zmluvy sú prílohy:

Príloha č. 1 – rozpočet v písomnej forme

Príloha č. 2 – zoznam subdodávateľov

V ......................... dňa ..................... V ......................... dňa .....................

**Za zhotoviteľa : Za objednávateľa :**

**........................................ ..............................................**

**PaedDr. Mária Jagnešáková,**

**riaditeľka múzea**